جە عەفرینی داگیرکریا، تاقمە چەتەکێ سەر‌ بە تورکیای جە کەردەۋە دژە مرۆیی و دڕندانەکاشا و ئەڕفانای و کوشتەی هاموڵاتیا بەردەوامێنێ.
ئانسو هەۋاڵو هاواری ۋەڵاشکەردەوە، تاقمە چەتەکێ ئەحرار ئەلشام-ی، ۲ برێ بەنامەکا (جاسم عەبد ئەفارم-تەمەن ۲۳ ساڵێ و خەلەف عەبد ئەفارم-تەمەن ۲٥ ساڵێ)یشا ئەڕفێنێ و دما زیندانی کەردەیشا جە ئدلب، داۋا زەڕی فرێشا پەی ئازادکەردەیشا کەردەن. بەڵام بنەماڵەو عەبد ئافرامی بە هۆ فرەییش زەڕەکەشا پەی جۆر نەبیەن. سەرەنجام سەرو ئانەیە چەتەکێ هەر دۋە براکەشا کوشتێنێ.
